CELEX: 22006D0034
Language: da
Date: 2006-03-10 00:00:00
Title: Afgørelse truffet af Det Blandede EØS-udvalg nr. 34/2006 den  10. marts 2006  om ændring af bilag XIII (Transport) til EØS-aftalen

1.6.2006   
            
            
               DA
            
            
               Den Europæiske Unions Tidende
            
            
               L 147/51
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 34/2006
   den 10. marts 2006
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse truffet af Det Blandede EØS-udvalg nr. 11/2006 af 27. januar 2006 (1).
            
         
               (2)
            
            
               Europa-Parlamentets og Rådets forordning (EF) nr. 725/2004 af 31. marts 2004 om bedre sikring af skibe og havnefaciliteter (2) blev indarbejdet i aftalen ved afgørelse truffet af Det Blandede EØS-udvalg nr. 14/2005 af 8. februar 2005 (3).
            
         
               (3)
            
            
               Kommissionens forordning (EF) nr. 884/2005 af 10. juni 2005 om fastlæggelse af procedurer for Kommissionens inspektioner inden for maritim sikring (4) bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   Følgende punkt indsættes efter punkt 56q (Europa-Parlamentets og Rådets forordning (EF) nr. 789/2004) i bilag XIII til aftalen:
   
               »56r.
            
            
               
                  32005 R 0884: Kommissionens forordning (EF) nr. 884/2005 af 10. juni 2005 om fastlæggelse af procedurer for Kommissionens inspektioner inden for maritim sikring (EUT L 148 af 11.6.2005, s. 25).
               Forordningens bestemmelser gælder i forbindelse med aftalen med følgende tilpasning:
               I artikel 5, stk. 3, indsættes følgende:
               »Kommissionen og EFTA-Tilsynsmyndigheden kan ved deres respektive inspektioner anmode om deltagelse af nationalt kontrolpersonale fra henholdsvis EFTA-staternes lister og EF-medlemsstaternes lister.
               Kommissionen og EFTA-Tilsynsmyndigheden kan ved deres respektive inspektioner opfordre hinanden til at deltage som observatør.««
            
         Artikel 2
   Den islandske og den norske udgave af forordning (EF) nr. 884/2005, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 11. marts 2006, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (5).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 10. marts 2006.
      
         
            På vegne af Det Blandede EØS-udvalg
         
         R. WRIGHT
         
         
            Formand
         
      
   
   
      (1)  EUT L 92 af 30.3.2006, s. 34.
   
      (2)  EUT L 129 af 29.4.2004, s. 6.
   
      (3)  EUT L 161 af 23.6.2005, s. 33.
   
      (4)  EUT L 148 af 11.6.2005, s. 25.
   
      (5)  Forfatningsmæssige krav angivet.